stanford-oval/wikipedia huggingface dataset:
קהילת יהודי ירצ'וב
תולדות הקהילה

לא ידוע מתי הגיעו יהודים לירצ'וב ומאין. בשנת 1863 התגוררו בירצ'וב 203 יהודים, מתוך 231 תושבים בסך הכל. הקהילה הקטנה החזיקה בית כנסת עשוי עץ. רוב היהודים היו בעלי מלאכה או סוחרים זעירים. בין שתי מלחמות העולם גדלה הקהילה לכדי כ-250 נפש.
עם פרוץ מלחמת העולם השנייה מנתה הקהילה היהודית בעיירה כ-300 יהודים. ב-22 בספטמבר 1939 (ערב יום כיפור ה'ת"ש) כבשו הגרמנים את ירצ'וב, ומיד החלו לרכז את היהודים, להעבידם בעבודת פרך ולפגוע בהם.
ב־22 במאי 1942, חג השבועות ה'תש"ב, גורשו יהודי ירצ'וב למחנה ההשמדה בלז'ץ, שם הושמדו רובם המוחלט והקהילה חדלה להתקיים.
לקריאה נוספת

jarscow פנקס הקהילות פולין (באנגלית).
הערות שוליים

↑  יש להבדיל בינה לבין העיר יריצ'וב נובי שבאוקראינה, אשר ביידיש שמה נכתב כ"יריטשוב", "ירוטשוב" ולעיתים גם "ירטשוב".
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קהילת יהודי ירצ'וב".
קובי סלע

| --- | --- |
אין תמונה חופשית
 לידה:  1969 (בן 55 בערך)
 מדינה:  ישראל
 עיסוק:  שדרן רדיו
 קישורים חיצוניים
 www.kobis.co.il
 
קובי סלע (נולד בג' בסיוון תשכ"ט, 1969) הוא שדרן רדיו ישראל-חרדי, עיתונאי ואיש יח"צ, העוסק בייעוץ לחברות ועסקים ובמוזיקה.
ביוגרפיה

סלע נולד וגדל בבת-ים. למאיר ומרים סילם. משפחה ממוצא תוניסאי. למד בישיבת תורת חיים בבני ברק, בישיבת עטרת ישראל בירושלים, בישיבת מאור ישראל בקריית גת ובישיבת מיר בירושלים.
סלע מגיש ברדיו מגיל תשע ככתב זעיר ברשת א'. אחר כך הגיש והפיק תוכניות בגלי צה"ל ובערוץ 7, ביניהן את התוכניות "שירים במעלות", המצעד החסידי של ערוץ 7, ותוכניות צרכנות. הגיש עם מנחם טוקר את התוכנית "קבלייט שבת" ברדיו תל אביב.
כתב על מוזיקה חסידית בעיתון הדתי "בשבע". כתב גם בירחון לצעירים "עשרה+" ובשבועון החרדי "בקהילה". הוא הגיש גם את התוכנית האקטואלית לחרדים "סידיש".
בשנת 2004 השתתף בתוכנית המציאות "סוף הדרך", שהופקה בשיתוף עם צו פיוס.
בשנת 2007 הקים קובי סלע את "קובי סלע, יחסי ציבור ותקשורת כהלכה", חברה המתמחה ביח"צ ותקשורת למגזר החרדי והדתי. החברה התמזגה ב-2012 לתוך משרד הפרסום "גל אורן".
בשנת 2010 הצטרף קובי לצוות קול ברמה כמגיש המצעד החסידי-מזרחי 'הטבלה'.
בשנת 2011 שימש קובי כחלק מהוועדה המקצועית בתוכנית "בית ספר למוזיקה" בערוץ 2.
סלע התמודד בבחירות 2018 למועצת בית אל ברשימת "יחד".
כיום סלע מנהל את משרד היח"צ שבבעלותו 'קוביס' הממוקם בקניון רמות, מגיש ברדיו קול חי את התוכנית 'קוביס מוקיר שבת' המשודרת בימי שישי, עורך את מדור המוזיקה בערוץ 7 ומגיש את המצעד החסידי שירים במעלות.
חיים אישיים

נשוי לנחמה ואב לשישה. מתגורר ביישוב בית אל.
הערות שוליים

↑  חדשות סרוגים, ‏ברנז'ה: איש היח"צ קובי סלע רץ למועצת בית אל, באתר "סרוגים", 4 באוקטובר 2018
| --- | --- |
בקרת זהויות :  NLI: 987007298462805171  ISNI: 0000 0004 0366 4160  VIAF: 298643483   WorldCat (עם VIAF): 298643483
קייקו פוחימורי

קייקו סופיה פוחימורי היגוצ'י (בספרדית: Keiko Sofia Fujimori Higuchi; נולדה ב-25 במאי 1975) היא פוליטיקאית פרואנית המכהנת כמנהיגת מפלגת הכוח הפופולרי (Fuerza Popular). היא בתו של נשיא פרו לשעבר אלברטו פוחימורי. התמודדה ללא הצלחה בבחירות לנשיאות פרו ב-2011, 2016, ו-2021.
ביוגרפיה

פוחימורי נולדה בלימה שבפרו, בתם הבכורה של אלברטו פוחימורי וסוסאנה היגוצ'י. אביה נבחר לנשיא פרו ב-1990. במהלך כהונתו הסתכסך עם רעייתו, השניים התגרשו ב-1994 וקייקו תפסה את מקומה של אמה לצד אביה כגברת הראשונה מדצמבר 1994 עד נובמבר 2000. כמו כן כיהנה כנשיאת ארגון הומניטרי לטיפול בילדים עם בעיות לב.
בשנים 2006 עד 2011 כיהנה כנציגת לימה בקונגרס של פרו. ב-2011 התמודדה לנשיאות פרו והפסידה בסיבוב השני לאויאנטה אומאלה, שזכה ב-51.5% מקולות המצביעים, לעומת 48.5% לפוחימורי. היא מתמודדת לנשיאות ב-2016 וזכתה לשיעור הגבוה ביותר של תמיכה בסיבוב הראשון, עם 39.7% מקולות המצביעים. בסיבוב השני, שנערך ביוני 2016, היא התמודדה מול ראש ממשלת פרו לשעבר, פדרו פבלו קוצ'ינסקי, שזכה ב-21% מהקולות בסיבוב הראשון. תוצאות הסיבוב השני היו הצמודות ביותר בתולדות פרו, ובסיומם הפסידה פוחימורי בהפרש הקטן מרבע אחוז.
במערכת הבחירות שהתקיימה ביולי 2021 הפסידה פוחימורי למועמד הסוציאליסט פדרו קסטיו בפער של 44 אלף קולות לערך.
לפוחימורי תואר ראשון מאוניברסיטת בוסטון, ותואר שני במנהל עסקים מאוניברסיטת קולומביה בארצות הברית.
היא נישאה ב-2004 למארק ויטו וילנלה, אזרח ארצות הברית ממוצא איטלקי, והשניים הורים לשתי בנות.
הערות שוליים

↑  איי.פי, מונטסינוס: נשיא פרו לשעבר הורה לי לרצוח גרושתו, באתר הארץ, 30 ביולי 2001
↑  שלמה פפירבלט, לימה פרו, בחירות בפרו: קייקו פוג'ימורי צפויה להפוך למנהיגה הצעירה בעולם, באתר הארץ, 3 ביוני 2011
↑  איי.פי, הבחירות לנשיאות פרו: כלכלן ממוצא יהודי מוביל בפער קטן על בתו של הנשיא לשעבר, באתר הארץ, 5 ביוני 2016
↑  רויטרס, כלכלן ממוצא יהודי הכריז על ניצחונו בבחירות לנשיאות פרו, באתר הארץ, 10 ביוני 2016
↑   הניו יורק טיימס, המורה הסוציאליסט שחי בלי מים זורמים וביוב גבר על שלטון האליטה והפך לנשיא פרו, באתר הארץ, 20 ביולי 2021
| --- | --- |
בקרת זהויות :  PLWABN: 9810543557205606  CiNii: DA15972786  GND: 1194680224  ISNI: 0000 0003 7989 327X  LCCN: nb2021007786  NDL: 01087633  VIAF: 57146332843018730709   WorldCat (עם VIAF): 57146332843018730709
קייצת מסולסלת

| קייצת מסולסלת |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: מורכבים
סוג:: קייצת
מין:: קייצת מסולסלת
שם מדעי
 Conyza bonariensis ‏קרונקויסט, 1943
תחום תפוצה

קַיֶּצֶת מְסֻלְסֶלֶת (מן המילה קַיִץ; שם מדעי: Conyza bonariensis) הוא צמח ממשפחת המורכבים, שמוצאו ככל הנראה באמריקה הדרומית או אמריקה המרכזית. היום נפוץ כעשב שוטה בכל הארצות הטרופיות והסוב-טרופיות. בארץ נראה לראשונה בסוף המאה ה-19 באזור יפו, ומאז התפשט לכל אזורי הארץ. שמו בערבית شيخ الربيع (שיח' א-רביע).
מאפיינים

הצמח גדל בארץ בעיקר בבתי גידול מופרעים ובמקומות קשים שבהם כמעט אין צומחים צמחים אחרים, כגון סִדקי חומות ומדרכות. ניכר בגוון הכחול-ירוק של עליו וגבעוליו. פורח בין אפריל לנובמבר, בקרקפות מרובות פרחים, שבהם עשרה פרחים מרכזיים דו-מיניים בעלי כותרת צהובה (ראו תמונה 2), והשאר לבנים נקביים. צמח יכול לייצר עשרות אלפי זֵרעונים שעירים המופצים ברוח בדומה לזרעוני הסביון. כמות הזרעים הגדולה של הצמח, והסתפקותו במועט, הן שמאפשרות את תפוצתו בבתי הגידול המופרעים.
הקייצת המסולסלת נחשבת למטרד של ממש לחקלאות. תפוצתם הרבה של הזרעים, נביטתם הקלה והתבססותם המהירה, יחד עם עמידותה הרבה בפני חומרי הדברה, הופכות אותה לצמח באשה מזיק ביותר.
לקריאה נוספת

עזריה אלון (עורך), אנציקלופדיית "החי והצומח של ארץ ישראל", משרד הביטחון – ההוצאה לאור, החברה להגנת הטבע, 1983; כרך 11 – צמחים בעלי פרחים ב', הערך "קייצת מסולסלת", עמ' 132.
פרחי הקייצת המסולסלת
קונראד הנליין

| --- | --- |

 לידה:  6 במאי 1898 וראטיסלביצ'ה, צ'כיה 
 התאבד:  10 במאי 1945 (בגיל 47) פלזן, צ'כוסלובקיה 
 מדינה:  גרמניה, צ'כוסלובקיה, האימפריה האוסטרו-הונגרית, גרמניה הנאצית 
 מקום קבורה:  Plzeň Central Cemetery 
 תפקיד:  חבר הרייכסטאג של גרמניה הנאצית 
 מפלגה:  Sudeten German Party, המפלגה הנאצית 
 השקפה דתית:  נצרות קתולית 
 
ד"ר קונרד ארנסט הנליין (Konrad Henlein; ‏6 במאי 1898 – 10 במאי 1945) היה הפוליטיקאי הפרו-נאצי הבולט ביותר בקרב הגרמנים שהתגוררו בחבל הסודטים ההררי שבצ'כוסלובקיה שלפני מלחמת העולם השנייה.
הערות שוליים

↑  Encyclopedia of Nationalism, Two-Volume Set, page 211
↑  נאצים גרמניים לצ'כיה, דבר, 26 באוקטובר 1934
↑  הבחירות לעיריות בצ'כוסלובקיה הוכיחו, דבר, 18 בדצמבר 1934
↑  ד"ר חוביץ, בתו של הנסיך מאסאריק התאהבה בנאצי צ'יכי, דואר היום, 3 ביוני 1935
1 2  תוצאות הבחירות בצ'כוסלובקיה, דבר, 3 ביוני 1935
↑  Konrad Henlein, the Sudeten question and British foreign policy, in POLITICIANS, DIPLOMACY & WAR IN MODERN BRITISH HISTORY, page 282
↑  החלטות ועידת הס"ד הגרמנים בצ'כוסלובקיה, דבר, 4 ביולי 1935
↑  הד"ר בנש מזהיר את הנאצים שבצ'כסלובקיה, דואר היום, 15 בנובמבר 1935
↑  Portrait of an Appeaser: Robert Hadow, First Secretary in the British, page 158
↑  The Killing Of Reinhard Heydrich: The Ss "Butcher Of Prague", page 37
↑  הנליין נואם בברלין, דבר, 9 בדצמבר 1937
↑  צ'כוסלובקיה מול הנחשול הנאצי, הצופה, 24 במרץ 1938
↑  האויב בפנים צ'יכוסלובקיה, הצופה, 18 במרץ 1938
↑  שיחות ברייכסטגאדן במהדורה הצכית, הצופה, 3 באפריל 1938
↑  ממשלת פראג דוחה דרישות הנליין, דבר, 27 באפריל 1938
↑  The Killing Of Reinhard Heydrich: The Ss "Butcher Of Prague", page 45
↑  From Prague After Munich: Diplomatic Papers, 1938-1940, pages 95-96, 119
↑  Heydrich: The Face of Evil, page 127
↑  דניץ הסגיר את הימלר לבריטים?, דבר, 13 במאי 1945
| --- | --- |
בקרת זהויות :  NLI: 987007280463405171  PLWABN: 9810636253605606  BnF: cb12670504p (data)  GND: 118710435  ICCU: IEIV056131  ISNI: 0000 0000 8374 307X  LCCN: n90710972  NKC: jn20000728176  NTA: 207303126  SELIBR: 209614  SUDOC: 067040535  VIAF: 39499430   WorldCat (עם VIAF): 39499430
קלונגו

| --- | --- |
 מדינה:  אוגנדה אוגנדה
 אזור:  האזור המרכזי
 בירת המחוז:  קלונגו
 על שם:  Kalungu 
 שטח:  811.6 קמ"ר
 אוכלוסייה:  ‏
  ‑ במחוז:  177,200 (2012)
  ‑ צפיפות:  218.3 נפש לקמ"ר (2012)
 קואורדינטות:  0°06′00″S 31°49′00″E﻿ / ﻿0.1°S 31.81666667°E﻿ / -0.1; 31.81666667 
 אזור זמן:  UTC +3
 www.kalungu.go.ug
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז קלונגו (באנגלית, בסוואהילי: Kalungu) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, קלונגו.
רקע > היסטוריה

במקור נחשב המחוז לחלק ממחוז מאסאקה. ב-1 ביולי 2010, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז.
רקע > גאוגרפיה

המחוז גובל במחוז גומבה  מצפון, במחוז בוטמבלה מצפון מזרח, במחוז מפיגי ממזרח, במחוז מאסאקה מדרום ובמחוז בוקומנסימבי ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא קלונגו.
רקע > כלכלה

רוב כלכלת המחוז נשענת על דיג מאגם ויקטוריה ונהר הקטונגה, חקלאות וגידול מקנה.
רקע > דמוגרפיה

קצב גידול האוכלוסייה הוא 0.99% בשנה. כ-80% מתושבי המחוז גרים באזורים כפריים.
| שנה | אומדן אוכלוסייה |
| --- | --- |
1991: 152,000
2002: 160,700
2014: 183,200
הערות שוליים

↑  Uganda: Two Districts to be Carved from Masaka, www.allafrica.com (באנגלית)
↑  History | Kalungu District, kalungu.go.ug (באנגלית)
↑  Kalungu (District, Uganda) - Population Statistics, Charts, Map and Location, www.citypopulation.de (באנגלית)
קונור פרייס

| --- | --- |
אין תמונה חופשית
 לידה:  11 בנובמבר 1994 (בן 29) טורונטו, קנדה 
 מדינה:  קנדה 
 תקופת הפעילות:  מ-2000 
 מקום לימודים:  תיכון ניילס נורת'  תיכון יוניונוויל 
 פרופיל ב-IMDb
 
קונור פרייס (באנגלית: Connor Price נולד ב-11 בנובמבר 1994) הוא שחקן קולנוע, טלוויזיה ואמן היפ הופ קנדי-אמריקאי. הוא ידוע בעיקר בזכות תפקידיו בסרטים סינדרלה מן ו-"גוד לאק צ'אק" משנת 2007.
קריירה

הקריירה של פרייס החלה בגיל שש. תפקידו הבולט הראשון היה של ג'יי בראדוק, בנם הבכור של ראסל קרואו ורנה זלווגר בסרט הקולנוע סינדרלה מן שהיה מועמד לפרס האוסקר. הוא ידוע בעיקר בשל גילום קני, מנהיג שבט הערפדים של בוסטון במשך שתי עונות של סדרת הטלוויזיה כמעט אנושיים.  ובתפקידו כהארי ג'יימס בשלוש עונות של סדרת הטלוויזיה "X Company" .
חיים אישיים

פרייס מחזיק באזרחות כפולה בארצות הברית ובקנדה. יש לו ארבעה אחים (קייטלין, ברנדן, ריאן ותומס), כולם שחקנים.
פילמוגרפיה

| שנה | סרטי קולנוע וטלוויזיה | תפקיד | הערות |
| --- | --- | --- | --- |
| 2002 | Sins of the Father | בובי צ'רי הבן הצעיר | סרט טלוויזיה |
| 2002 | Crossed Over | פיטר לורי הצעיר | סרט טלוויזיה |
| 2002 | Men with Brooms | ברנדון פולי |  |
| 2002 | A Promise | סטיבן | סרט קצר |
| 2002 | ריקוד מפואר | מייקל פלהם |  |
| 2003 | 'Fancy Dancing | גארי וולושוק |  |
| 2004 | איוול קניוול | קלי קניבל הצעיר | סרט טלוויזיה |
| 2005 | היסטוריה של אלימות | ילד (ללא קרדיט) |  |
| 2005 | The Fool | בילי הצעיר | סרט קצר |
| 2005 | סינדרלה מן | ג'יי בראדוק |  |
| 2006 | למצוא | ריצ'רד הצעיר | סרט קצר |
| 2007 | 'גוד לאק צ'אק | צ'רלי לוגן הצעיר |  |
| 2007 | The Rocket Man | בן | סרט קצר |
| 2007 | מלאך האבן | מאט קארי הצעיר |  |
| 2008 | Roxy Hunter and the Horrific Halloween | סטפן | סרט טלוויזיה |
| 2009 | Back | מייקל מיילס | סרט טלוויזיה |
| 2009 | Ollie & the Baked Halibut | אולי הלוטרה | סרט קצר |
| 2009 | Booky's Crush | ג'ורג'י | סרט טלוויזיה |
| 2010 | Almost Kings | ג'ואל |  |
| 2010 | Summer Camp | אדי לוגן | סרט טלוויזיה |
| 2010 | Cancel Christmas | סטיב רוג'ק |  |
| 2012 | Frenemes | ווקר | סרט טלוויזיה |
| 2013 | קארי | פרדי הולט |  |
| 2014 | The Good Witch's Wonde | ג'ים | סרט טלוויזיה |
| 2018 | Honey Bee | מאט |  |
פילמוגרפיה > סדרות טלוויזיה

| שנה | סדרת טלוויזיה | תפקיד | פרק/הערות |
| --- | --- | --- | --- |
| 2000 | בקצב לב | ברנדון | פרק אחד |
| 2003 | 72 שעות: פשע אמיתי | בן ריצ'מונד | פרק אחד |
| 2003 | דוק | ברנדן | פרק אחד |
| 2003 | כוח הצלה | BB Jammies | פרקים לא ידועים, קול |
| 2005 | קווין היל | ברייס | פרק אחד |
| 2006 | Alice, I Think | מק מקלאוד | 13 פרקים |
| 2007 | אוהב אותך עד מוות | סטיוארט | פרק אחד |
| 2007 | החצי האפל | ג'יי ג'יי באנרמן | 9 פרקים |
| 2007 | דו"ח ריק מרסר | ילד ב"אג"ח חיסכון בקנדה" | עונה 5, פרק 5 |
| 2007 | לא זה אלא זה | ג'וני | פרקים לא ידועים |
| 2007 | וויל ודוויט | רָצוֹן | 5 פרקים (2007–2008) |
| 2008 | פלאשפוינט | נועה | עונה 5, פרק 10 |
| 2008 | המתווך | דאנקן | "התפיסה מקרית" |
| 2008 | באקוגן קרב | כריסטופר | 3 פרקים (2008) |
| 2009 | Guns | ליאם מריוות'ר | מיני סדרת טלוויזיה (2 פרקים) |
| 2010-2012 | שעה מכושפת | ברנדון | "באמת אתה: חלק 1" "באמת אתה: חלק 2" |
| 2010-2012 | שעה מכושפת | נד | "המכשף המרושע ביותר חלק 1" "המכשף המרושע ביותר חלק 2" |
| 2011 | Murdoch Mysteries | עזרא פילדינג | פרק אחד |
| 2011 | דן לראשות העיר | בריאן מקוגין | פרק אחד |
| 2011 | הייבן | הנרי סטילמן | פרק אחד |
| 2011–2012 | מה קורה חזירי יבלות! | תיאודור המעצבן הלא הוא טדי צ'דוויק | סדרה רגילה |
| 2012 | אלפא | ג'ייסון מילר | "גזלייט" (ללא קרדיט) "אלים ומפלצות" |
| 2013 | נס רפואי | ג'ייק | פרק אחד |
| 2013–2014 | כמעט אנושיים | קני פישר | 16 פרקים |
| 2015 | על טבעי | סיירוס סטיין | "האסיר" |
| 2015–2017 | X Company | הארי ג'יימס | תפקיד ראשי |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס ג'ונו | אמן השנה הפורץ | קונור פרייס | מועמדות |  |
| 2024 | פרס ג'ונו | אלבום הראפ/מיני-אלבום של השנה | Spin the Globe | מועמדות |  |
| 2024 | פרס ג'ונו | סינגל הראפ של השנה | "Spinnin'" (בהשתתפות בנז) | מועמדות |  |
הערות שוליים

1 2  "CONNOR PRICE - Cast - X Company". cbc.ca (באנגלית). נבדק ב-25 במרץ 2017. {{cite web}}:  (עזרה)
↑  "'Being Human': Sam Witwer on 'Swinging for the Fences' and Bittersweet Series Finale". The Hollywood Reporter (באנגלית). נבדק ב-25 במרץ 2017. {{cite web}}:  (עזרה)
↑  "X Company's Connor Price describes Harry's dark journey". TV, eh?. 22 במרץ 2016. נבדק ב-25 במרץ 2017. {{cite web}}:  (עזרה)
↑  "Exclusive Interview: Connor Price Goes to War in X COMPANY | the TV addict". thetvaddict.com. נבדק ב-25 במרץ 2017. {{cite web}}:  (עזרה)
↑  2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
| --- | --- |
בקרת זהויות :  LCCN: no2015093799  VIAF: 316879397   WorldCat (עם VIAF): 316879397
קנוט החמישי, מלך דנמרק

קנוט החמישי (בדנית: Knud V; ‏1129 לערך – 9 באוגוסט 1157) היה מלך דנמרק מ-1146 ועד מותו. הוא היה מלך שותף יחד עם סוון השלישי ועם ולדמר הראשון. קנוט נרצח במה שכונה "משתה הדמים של רוסקילדה". אין מידע ברור על אישיותו ודמותו.
חייו

קנוט היה בנו של מגנוס הראשון, מלך שוודיה. לאחר התפטרותו של אריק הראשון, מלך דנמרק ב-1146, הכריזו אצילי יוטלנד על קנוט כעל מלך, בעוד שאצילי שלן וסקונה הכתירו את סוון השלישי.
בשנים הבאות ניסה קנוט לשווא להביס את סוון בשלן כדי ששליטתו תהיה מלאה בכל שטחי דנמרק. ב-1147 איחדו השניים את כוחותיהם לטובת מסע הצלב הוונדי, שבסיומו התחדשה יריבותם. ב-1150 הביסו סוון וולדמר, בנו של קנוט לאברד, את קנוט ביוטלנד וזה נמלט ומצא מקלט אצל חותנו, סוורקר הזקן, מלך שוודיה. קנוט ניסה מספר פעמים לכבוש את הנחלה שאיבד, אך ללא הצלחה ופנה לפרידריך ברברוסה לעזרה. ב-1152 הושגה פשרה על פיה היה קנוט למלך שותף לסוון. אף על פי כן, סוון החליט שלא לכבד את העסקה.
כעת בא קנוט בברית עם ולדמר ועם סוורקר, שבתו, הלנה, נישאה לקנוט. סוון נמלט מדנמרק ב-1154, קנוט כרת ברית עם ולדמר והשניים היו למלכים שותפים. לאחר שובו של סוון לדנמרק ב-1157 הושגה פשרה בין השלושה בעקבות הלחצים שהופעלו מהאצולה הדנית. השלושה הוגדרו כשליטים שותפים וקנוט קיבל את השליטה על שלן. במהלך משתה השלום שנערך ברוסקילדה ב-9 באוגוסט 1157, ניסה סוון להרוג את שני יריביו. קנוט נרצח, ככל הנראה על ידי אחד מלוחמיו של סוון.
אחותו למחצה של קנוט, סופיה, נישאה לוולדמר, שזמן קצר לאחר הטבח, הוא נקם בסוון בקרב הערבה האפורה והרג אותו. כך זכה ולדמר בשליטה המלאה על כל דנמרק.
קובי רכט

| --- | --- |
אין תמונה חופשית
 לידה:  20 בספטמבר 1947 (בן 77) 
 מוקד פעילות:  ישראל 
 סוג קול:  בריטון
 שפה מועדפת:  עברית 
 כלי נגינה:  קול, גיטרה, קלידים
 חברת תקליטים:  הד ארצי, NMC, עננה
 שיתופי פעולה בולטים:  סשה ארגוב, עדנה גורן, מישה סגל, קובי אשרת, איריס יוטבת, משה לוי, יושי שדה, הילה רז
 פרסים והוקרה:  פרס אופיר למוזיקה המקורית הטובה ביותר (1999) 
 פרופיל ב-IMDb
 
יעקב (קובי) רכט (נולד ב-20 בספטמבר 1947) הוא מוזיקאי ושחקן ישראלי.
ביוגרפיה

קובי רכט נולד בשנת 1947, גדל בשכונת צהלה בתל אביב.
בגיל תשע החל בקריירת משחק בתיאטרוני ילדים (תילון - תליל) ובגיל שלוש עשרה בתיאטרון הלאומי "הבימה" (במחזה יוליוס קיסר).
בשנים 1961–1965 הופיע בהצגות שונות בתאטרוני נוער.
בגיל שש עשרה הקים את להקת הקצב (מהראשונות בארץ) - "קובי רכט וכוכבי הלכת", שזכתה להצלחה גדולה במועדונים של אותה תקופה. רכט סיים את לימודיו התיכוניים בגימנסיה גאולה.
את שירותו הצבאי עשה בלהקת פיקוד המרכז, בה הופיע כסולן והתפרסם בשיר גבעת התחמושת. בשיר נשמע קולו של רכט מצטט מתוך התיאורים המונולוגיים של לוחמים שהשתתפו בקרב. בלהקה הכיר את אשתו לעתיד איריס יוטבת.
ביוגרפיה > תחילת הדרך

ב-1968 מיד לאחר השירות הצבאי הוציא לאור את תקליטו הראשון "שירי סשה ארגוב", יחד עם הזמרת עדנה גורן, חלק מהשירים כתב ארגוב במיוחד לאלבום. מתוכו זכו להצלחה השירים: "אהובתי שלי לבנת צוואר", "זמר מפוחית" ו"לילה בדרום". את שיתוף הפעולה עם גורן חידש רכט ב-2005, והשניים הופיעו במופע משירי התקליט עד שנת 2020. אחר כך הקליט את שיריו הראשונים "זכרונות", "אולי נתאהב" ו"סוף דבר", ונחשב באותה עת לאריק איינשטיין "החדש", בגלל הקולות הדומים שלהם.
ב-1969 השתתף בקברט הסאטירי "קטשופ" של חנוך לוין. באותה שנה גם הוציא לאור תקליטון עם השיר "ליידי מקבת" שהלחין מישה סגל למילים של דודו ברק (התקליטון כלל עוד שלושה שירים: "אהובתי שלי", "אולי במקרה" ו"אולי נתאהב").
בתחילת 1970 השתתף במחזמר "קרחת", מחזמר ברוח "שיער", שכתב יהונתן גפן והלחינו מישה סגל ואלונה טוראל. שם פגש בקובי אשרת והשניים הקימו את הצמד "קוביות" והוציאו לאור תקליטונים עם השירים "למה עכשיו" שהיה ללהיט ברדיו, "מי את אליזבט" ו"לילה טוב". בנוסף כתבו את השיר "לך איתה" שהיה ללהיט של אילנה רובינא ושירים נוספים לאלבום של רובינא "שני הצדדים". בסוף השנה, חברו השניים אל חנן יובל והיו לשלישיית "שובבי ציון". השלישייה הוציאה אלבום אחד ב-1971.
ביוגרפיה > שנות ה-70 וה-80

בסוף שנת 1972 נסע לאמסטרדם עם אשתו איריס יוטבת, ואחר כך הצטרף גם קובי אשרת, הם הקימו את ההרכב המוזיקלי "וירגו" והקליטו מספר שירים שזכו להצלחה. אך אשרת חזר לישראל לאחר פחות משנה. ב-1974 כתב והלחין חמישה שירים (חלקם יחד עם איריס יוטבת) לאלבום השני של ששי קשת.
ב-1975 עבר רכט לפריז וחתם על חוזה הקלטות בחברת התקליטים "Barclay Records", של המפיק הצרפתי אדי ברקלי. אחר כך עבר לחברת "CBS Records" והקליט מספר תקליטי דיסקו תחת השם ג'ים מסדה. ב-1977, בעודם בפריז, כתבו רכט ויוטבת מחזמר עתידני. לאחר שחזרו לארץ ב-1978 פנו למנחם גולן לעניין אותו בהפקת המחזמר. גולן התלהב מהמחזמר והחליט לעבד אותו לסרט קולנוע, הוא תורגם לאנגלית, צולם בברלין, ויצא לאקרנים בשנת 1980, תחת השם "התפוח".
ב-1978 השתתף בסרטו של אבי נשר "הלהקה" והקליט את השיר "כמו שזה בא" שזכה להצלחה. בקיץ 1981 הוציא לרדיו את השירים "התקפת לב בגן עדן" ו"רגאי הודי", גרסאות בעברית לשירים מתוך הסרט "התפוח". בסוף אותה שנה השתתף בפסטיגל הראשון בו ביצע שיר שכתב והלחין, "תום", יחד עם מזי כהן, רחלי חיים ודורי בן זאב.
ב-1983 הוציא אלבום סולו ראשון בשם "מסתובבת שמועה", ממנו הצליח במיוחד השיר "רגאיי הבטלן", שהגיע למקום ה-13 במצעד הפזמונים השנתי תשמ"ג של רשת ג'. עוד כלל האלבום את "הכל נמס". באותה שנה גם שימש כמפיק מוזיקלי של חברת תקליטי NMC ובין השאר עיבד את השיר "ברווזים, ברווזים" של הזמר עובד שהפך ללהיט גדול, ושימש כמפיק מוזיקלי בהקלטת האלבום "שבר טראנס גולגולתי" של להקת "היחידה לטיפול נמרץ" (בה היו חברים: דורון אייל, שלמה משיח והדר גולדמן).
ב-1984 הוציא לאור שני שירים כתקליטי שדרים "סלואו איטי" ו"קלי קלות". באותה שנה הלחין ועיבד את "באפלה" לאלבומה של נורית גלרון "נגיעה אחת רכה". בנוסף התאחדה שלישיית "שובבי ציון" למספר הופעות ב"מועדון החמאם".
ב-1986 עבר רכט ללוס אנג'לס שם עבד כמלחין ומפיק מוזיקלי, בין השאר גם לפסקולי סרטים. במקביל הגיח רכט לישראל מספר פעמים להקלטות של פרויקטים מקומיים.
ביוגרפיה > שנות ה-90 ואילך

ב-1992 חזר לישראל, הקים עם יושי שדה את להקת "ההוא", והשניים הקליטו והוציאו אלבום חדש - "נגד הלב". לאחר יציאת האלבום ב-1993 פירקו את הצמד. ב-1995 הוציא את האלבום "קובי רכט" בהפקת משה לוי. ייחודו של אלבום זה היה שהוא יצא במקור בפורמט CD-ROM: כלומר, הדיסק יועד להתנגן אך ורק במחשב, וכלל קליפים, תפריטים ושאר תוספות, שאינן נהוגות באלבומי מוזיקה מסורתיים.
ב-1999 שיחק בסרטו של ערן ריקליס "צומת וולקן", על להקת רוק מאזור הקריות בשנות ה-70, רכט גם השתתף בהלחנת פסקול הסרט שזכה בפרס אופיר למוזיקה המקורית הטובה ביותר.
ב-2003 הוציא את האלבום "הרגע הנכון", בהפקת פיטר רוט וטל שגב, שבשיר הנושא שלו התארח רמי פורטיס.
ב-2005 שיחק בעונה השנייה של הסדרה "מעורב ירושלמי".
ב-2008 תבע רכט 12 מיליון דולר מאולפני MGM בגין הפרת זכויות יוצרים, על הפצת ה-DVD של הסרט "התפוח" ללא רשותו. הסרט שלא זכה להצלחה מסחרית במקור הפך עם השנים לסרט פולחן.
ב-2013 שב לשתף פעולה עם קובי אשרת, כאשר השניים הוציאו את האלבום "דברים השתנו", שהורכב מגרסאות כיסוי של שירים לועזיים, בתרגומו של רכט. בשנת 2014 הוציא את הסינגל "האהבה כואבת", שכתב ב-1996 וייעד במקור לאריק איינשטיין.
בשנים 2015–2016 התאחדה שלישיית שובבי ציון לסיבוב הופעות, וכן הוציאה את הסינגל "ועמוק הים" (מילים: נתן יונתן; לחן: רכט ואשרת). בשנת 2018 שיחק בתפקיד אורח בגרסה הטלוויזיונית של הסדרה "משיח" בתור זיזי עוזיאל.
ב-2018 שיחק בסדרת הטלוויזיה "משיח".
ב-2019 יצא רכט במופע חדש ממיטב להיטיו. למופע קדם הסינגל "אין זכר לאתמול", שעובד והופק מוזיקלית על ידי חן מצגר-אדר. הקאמבק נגדע באיבו, כשרכט חווה בעיות בריאותיות ופיננסיות והפסיק את פעילותו האמנותית - בין היתר אורגן לכבודו ערב הצדעה שנועד להיטיב את מצבו.
חיים אישיים

בשנים 1970–1981 היה נשוי לאיריס יוטבת, ולהם בן אחד - תום, ד"ר לבלשנות באוניברסיטת ברקלי וסקסופוניסט. רכט היה נשוי החל מאמצע שנות השמונים ועד לתחילת שנות האלפיים להילה רז - פזמונאית ומוזיקאית שהרבתה לשתף עמו פעולה, בין היתר בשירו הידוע "רגאיי הבטלן".
פילמוגרפיה

| שנה | שם | תפקיד |
| --- | --- | --- |
| 1967 | הוא הלך בשדות |  |
| 1978 | הלהקה | ליכט |
| 1999 | צומת וולקן | איזי ליפשיץ |
דיסקוגרפיה

"שירי סשה ארגוב" עם עדנה גורן, 1968, בהוצאה מחודשת 2003
"ליידי מקבת", 1969
קובי רכט וקובי אושרת "למה עכשיו", 1970
"שובבי ציון", 1971
"מסתובבת שמועה", 1983
"נגד הלב", 1993
"קובי רכט", 1995
"הרגע הנכון", 2003
"דברים השתנו", עם קובי אשרת, 2013
"Mexico"
"The Apple"
"Non Madame"
"Lady Love"
"Enfant de Dieu"
"Valentine"
"Merry X-mas Rock"
תיאטרון

"יוליוס קיסר" (הבימה)
"קטשופ" של חנוך לוין
"לא ביום ולא בלילה" (צוותא ת"א)
"קרחת" של יהונתן גפן